Ma en 4 seuns sterf op Moedersdag by Coligny | Maroela Media
Ma en 4 seuns sterf op Moedersdag by Coligny
Die polisie in Noordwes ondersoek vier sake van moord en doen 'n geregtelike doodsondersoek ná 'n 38-jarige ma en haar vier seuns, tussen 2 maande en 15 jaar oud, Sondagoggend dood aangetref is in 'n huis in Vaalbank, net buite Coligny.
Kol. Adéle Myburgh, woordvoerder van die polisie, sê die vyf persone is almal deur paramedici op die toneel dood verklaar.
"Volgens inligting het die ma en pa die Saterdagaand 'n woordewisseling gehad," het Myburgh gesê. "Die hele gesin, ouers en ses seuns, het die aand egter bed toe gegaan."
Deur die loop van die aand het die ma wakker geword en glo gif gedrink en in die huis versprei. "Die ma en vier van die seuns is oorlede. Die 35-jarige pa en twee seuns, onderskeidelik agt en 17 jaar oud, is in die hospitaal opgeneem vir mediese behandeling."